Trelis/gawiki huggingface dataset:
Alex McLeish.  
Is traenálaí agus iarimreoir é Alexander "Alex" McLeish (r.21 Eanáir, 1959 i Barrhead, Albain) Tá sé ina thraenálaí ar Birmingham
City ó 2007. D'imir sé le Aberdeen ó 1978 go 1994. D'imir sé le Motherwell roimhe sin. Bhí sé ina thraenálaí ar an fhoireann Motherwell ó 1994 go 1998. D'oibrigh sé ina bhainisteoir le Hibernian 1998 go 2001. Bhí sé ina thraenálaí le Rangers ó 2001 go 2006. D'oibrigh sé le Albain roimhe sin.
Shane Murphy. Iománaí is ea Shane Murphy. Rugadh é ar an 19 Lúnasa 1983. As Contae Chorcaí dó, agus imríonn sé le foireann a chontae. Is cosantóir é.
John O'Callaghan. Iománaí is ea John O’Callaghan. As Contae Chorcaí dó, agus imríonn sé le foireann a chontae. Is cosantóir é.
Stadium of Light. Is é an Stadium Of Light páirc imeartha na foirne sacair Sunderland A.F.C. , atá suite i Sunderland, Sasana. Is é 49,000 toilleadh an staid.
Kevin Hartnett. Iománaí is ea Kevin Hartnett. As Contae Chorcaí dó, agus imríonn sé le foireann a chontae. Is cosantóir é.
Ciaran McGann. Iománaí is ea Ciaran McGann. As Caisleán Ó Liatháin i gContae Chorcaí dó, agus imríonn sé le foireann a chontae. Is cosantóir agus tosaí é.
Reebok Stadium. Is staid na foirne sacair Bolton Wanderers F.C. é Reebok Stadium, atá suite i Bolton, Sasana. Is é 28,723 toilleadh an staid.
Marco Aurelio Soto. Bhí Marco Aurelio Soto (1846-1908) ina Uachtarán ar Hondúras ón 27 Lúnasa 1876 go dtí an 19 Deireadh Fómhair, 1883. Bhí cáil an liobrálachais air. Is iomaí leasú a rinne sé sa tír lena linn, lena n-áirítear Leabhar Náisiúnta ("Bibliotéca Nacional de Honduras") a bhunú sa bhliain 1880.
Rugadh é i Tegucigalpa ar an 13 Samhain 1846, bhain sé cáilíocht abhcóide amach agus chláraigh sé ina bhall den Ghluaiseacht Leasúcháin ("Movimiento Reformista") a bhunaigh Justo Rufino Barrios sa bhliain 1871.
Bhí sé ina uachtarán ar an tír ar feadh sé bliana. Ba é a rinne príomhchathair na tíre de Tegucigalpa.
Oirfide. Is éard is oirfide ann ná gníomhacha atá ceaptha chun pléisiúr nó suaimhneas a thabhairt do dhaoine. Is féidir leis an lucht féachana páirt éighníomhach a ghlacadh sa tsiamsaíocht, ag amharc ar ceoldráma nó scannán mar shampla, nó páirt ghníomhach a ghlacadh, a leithéid agus ag imirt cluichí. 
Bíonn 'léamh na litríochta' agus 'spórt a imirt' de ghnáth san áireamh mar oirfide, ach is minic a mbreithneofar orthu mar chaitheamh aimsire, toisc go mbíonn rannpháirtíocht ghníomhach i gceist leo agus ní amháin suaimhneas éigníomhach.
Áirc an Chonartha. Dar leis an mBíobla, soitheach beannaithe a bhí in Áirc an Chonartha, mar ar coinníodh na taibléidí cloiche ar a raibh na Deich nAitheanta scríofa. Dar le cuntas an Bhíobla, ordaíodh do Mhaois an Áirc a dhéanamh agus d'iompar beirt shagart í os comhair an phobail agus an airm. Luaitear míorúiltí éagsúla léi ar nós Abhainn na Iordáine a scaradh chun an slua a ligean thairsti, agus thit ballaí Ireachó nuair a iompraíodh an Áirc mórthimpeall orthu agus trompaí á séideadh. Luaitear an Áirc go minic sa Bhíobla agus i bhfinscéalta éagsúla ó shin. Ní fios cad a tharla di ó ghabh na Bablóinigh críocha na nGiúdach. Dúradh go raibh sí san Afraic agus in áiteanna éagsúla sa Mheán-oirthear, agus fiú i dTeamhair in Éirinn.
Lámhcheird. Is éard is lámhcheird nó ceardaíocht ann ná an saghas oibre ina ndéantar gléasanna úsáideacha agus maisithe le lámha agus uirlisí simplí, go haonraic. Go hiondúil úsáidtear an téarma i gcomhair earraí a bhíonn monaraithe go neamh-meicniúil i mbealaí traidisiúnta.
Sorbonne. Is foirgneamh sa Cheantar Laidineach i bPáras na Fraince é an Sorbonne. Bhunaigh an diagaí Robert de Sorbon sa 13ú céad é mar choláiste diagachta agus ba chuid de hOllscoil Pháras é. 
Sa bhliain 1970, scaradh Ollscoil Pháras i dtrí ollscoil déag agus cuid mhaith acu le hainm an Sorbonne ina dteideal féin. Tá cuid de na hollscoileanna seo lonnaithe i gceantar stairiúil an Sorbonne timpeall "rue des Écoles", i gcúigiú "arrondissement" Pháras.
Upton Park. Is staid na foirne sacair West Ham United é Upton Park, atá suite i Londain, Sasana. Is é 35,303 toilleadh an staid.
Madejski Stadium. Is staid na foirne sacair Reading F.C. é Madejski Stadium, atá suite i Reading, Sasana. Is é 24,161 toilleadh na staide.
Donncha Ó Moráin. Is fear spóirt Éireannach é Donncha "Ogie" Ó Moráin (Béarla: "Denis "Ogie" Moran") a rugadh i mBaile an Bhuinneánaigh, Contae Chiarraí ar an 16 Eanáir, 1956. D'fhreastail sé ar scoil chónaithe Rinn Mhic Gormáin, Contae na Mí, sna seascaidí déanacha agus na luath seachtóidí, áit a bhí ról lárnach aige i bhfoireann peile na scoile sin. Bhí rath nach beag ar an bhfoireann sin. Tar éis fhágaint na scoile dó, d'imir sé peil Ghaelach le Shannon Rangers agus foireann idirchontae Ciarraí sna 1970idí agus 1980idí. Bhí áit lárnach ag Ogie i ré órga na foirne sin, agus tá naoi mbonn buaite aige i gCraobh Peil Sinsearach na hÉireann. Is curiarracht é seo, a roinneann sé fós leis na peileadóirí móra eile ón fhoireann chéanna Pádraig Ó Spealáin, Páidí Ó Sé, Gearóid de Paor agus Mícheál Mac Síthigh.
Is peileadóir é a mhac Daithí Ó Moráin, a d'imir a chéad chluiche sinsir don Ríocht sa tSraith Náisiúnta ar an 1 Feabhra 2009.
Stephen Mallatratt. B’aisteoir agus scríbhneoir teilifíse agus drámaíochta Sasanach é Stephen Mallatratt (15 Meitheamh 1947 – 22 Samhain 2004). An cháil is mó atá air ná gur scríobh sé an dráma mór-ráchairte, "The Woman in Black", agus an dráma sin bunaithe ar an úrscéal le Susan Hill, leis an ainm céanna. Ba scríbhneoir fadtéarmach é don sobaldráma cáiliúil, "Coronation Street", chomh maith. Fuair sé bás ó leoicéime.
Scarborough (Yorkshire Thuaidh). Baile i gcontae Yorkshire Thuaidh i Sasana, is ea Scarborough, atá suite ar chósta na Mara Thuaidh. Tá thart ar 50,000 duine ina gcónaí ann.
An Mhuir Thuaidh. Farraige atá suite idir an Bhreatain, Críoch Lochlann agus Mór-Roinn na hEorpa í an Mhuir Thuaidh. Tá sí breis is 970km (600 mi) ar fhad agus 580 km (360 mi) ar leithead, Tá naisc idir an Mhuir Thuaidh agus an tAigéan Atlantach tríd an Mhuir Ioruach, Muir nIocht agus Caolas Dover.
Yorkshire Thuaidh. Contae i dtuaisceart Shasana é Yorkshire Thuaidh. Cruthaíodh é go reachtúil i 1974 agus is é an contae is mó achar i Sasana.
An tSéalainn. Is cúige de chuid na hÍsiltíre é An tSéalainn (An Ollainnis: "Zeeland" ) atá suite in iarthar na tíre ar an gcósta na Muire Thuaidh. Is é Middelburg an phríomhchathair. Tá teorainneacha aici leis an mBeilg ó dheas, an Ollainn Theas ó thuaidh, agus le Brabant Thuaidh ar an taobh thoir.
Dubai. Cathair mhór is ea Dubai in Aontas na nÉimíríochtaí Arabacha. Is é Mohammed Bin Rashid Al Maktoum "rialtóir" Dubai. 
1,4 milliún an daonra a bhí ag Éimíríocht Dubai sa bhliain 2006, agus 3.3 milliún in 2020, níos mó ná ceann ar bith eile in Aontas na nÉimíríochtaí Arabacha. 
Eacnamaíocht.
Is cathair shaibhir í Dubai. Thosaigh an fás sna 1970idí le peitrilliam agus gás nádúrtha. Tá trádáil, monaraíocht, turasóireacht agus seirbhísí airgeadais níos tábhachtaí anois, áfach.
Foirgnimh.
Tá foirgnimh ann a bhriseadh fríd na néalta dá mbeadh néalta ann agus san oíche lasann siad suas mar a bheadh crainn Nollag ann. Tá foirgneamh amháin ann ar a dtugtar "Sparkle Towers" fiú.
Tá an t-ionad shiopadóireachta is mó ar domhan sa mhórchathair seo, "Dubai Mall". Tá an chathair féin glan, fíorghlan gan oiread agus píosa amháin de bhruscar le feiceáil ó mhaidin go nóin. Déantar an-iarracht an áit a choinneáil chomh glan agus is féidir.
Tíreolaíocht.
Tá an chathair suite ar chósta an Aontais, in aice le Murascaill na Peirse. Clúdaíonn éimiríocht Dubai 4114km². Tá Dubai suite i bhFásach na hAraibe, agus is te an aeráid atá ag an éimiríocht. 
Stair.
Sa 19ú haois, bhunaigh clann Al Abu Falasa éimiríocht Dubai. Cleithiúnaí Abu Dhabi ab ea Dubai go dtí 1833, nuair a tháinig clann Al Maktoum go Dubai ó Abu Dhabi. Cuid d’Aontas na nÉimíríochtaí Arabacha ab ea Dubai ó 1971 ar aghaidh, nuair a d’fhág a cosantóir, an Ríocht Aontaithe, Murascaill na Peirse.
Meariompar. Is cineál iompair phoiblí ardtoillte é córas meariompair, ar a dtugtar mearchóras iarnróid, iarnród trom, nó meitreo freisin, a thógtar go ginearálta i gceantair uirbeacha. Tugtar "iarnród faoi thalamh" nó "fobhealach" ar chóras meariompair a ritheann go príomha faoi thalamh. Baintear úsáid as traenacha, cinn leictreacha de ghnáth, i gcórais mheariompair, in áit busanna nó tramanna. Ritheann na traenacha ar a gceart slí féin, agus nach féidir le coisithe ná le feithiclí iad a úsáid.
Sa lá atá inniu ann, soláthraítear seirbhísí meariompair ar línte sainithe idir stáisiúin a úsáideann traenacha leictreacha ar ráillí iarnróid de ghnáth. I gcásanna áirithe, úsáidtear boinn rubair threoraithe, traenacha ardaithe le maighnéadas, nó traenacha aonráille. De ghnáth, bíonn ardáin arda sna stáisiúin, gan céimeanna taobh istigh de na traenacha, rud a éilíonn traenacha saincheaptha chun bearnaí idir an traein agus an t-ardán a laghdú. Go hiondúil, déantar comhtháthú idir an córas meariompair agus córais iompair phoiblí eile, agus is minic a oibríonn na húdaráis iompair phoiblí chéanna iad.
Stair.
Ba é an Metropolitan Railway i Londain an chéad chóras meariompair ar domhan. D'oscail sé in 1863, agus bhain sé úsáid as traenacha gaile ag an am sin. Is cuid den London Underground é anois. 
Sa bhliain 1868, osclaíodh iarnród ardaithe i gCathair Nua-Eabhrac darb ainm an "West Side and Yonkers Patent Railway"; d'úsáid sé innill ghaile chun na traenacha a tharraingt ar cháblaí.
Ollchathracha.
Sa lá atá inniu ann, tá níos mó córas meariompair sa tSín ná in aon tír eile — 40 córas ar fad a ritheann ar níos mó ná 4500 km ráillí. Is é Meitreo Shang-hai an córas meariompair is faide ar domhan. 
Is é Subway Chathair Nua-Eabhrac an córas is mó ó thaobh líon stáisiún sna Stáit Aontaithe (472 stáisiún san iomlán) agus is é Meitreo Pháras agus an RER an córas is mó ó thaobh líon stáisiún ar domhan (os cionn 550). 
Is iad Meitreo Shang-hai, córas meariompair Thóiceo, Meitreo Shúl, an líne RER A i bPáras agus Meitreo Mhoscó na córais is gnóthaí ó thaobh líon paisinéirí.
Philips. Is comhlacht leictreach é Philips (nó "Koninklijke Philips Electronics N.V."). Déanann siad teilifiséan, agus raidió, agus trealamh leictreach eile.
Kuşadası. Is trá-bhaile agus baile saoire é Kuşadası i gCúige Aydın ar chósta thoir na Mara Aeigéiche sa Tuirc, 90 cm (56 míle) ó dheas ón gcathair İzmir, agus 71 cm (44 míle) ón bpríomhchathair intíre réigiúnach Aydın.
Is lárionad ceantair agus comharsa é Kuşadası do na ceantair Germencik, Söke agus Selçuk. 
Tá Kuşadası gar don chathair ársa Ephesus agus áiteanna suimiúla eile, Miletos, Didim agus Pamukkale san áireamh, agus níl an t-oileán Samos ach achar gairid trasna na farraige ó Kuşadası. Tá isteach is amach le 50,000 duine ina gcónaí sa chathair. "Oileán na nÉan" an chiall atá le hainm na cathrach i dTuircis.
Crannchur Náisiúnta. Is crannchur in Éirinn é an Crannchur Náisiúnta.
Thosaigh siad ag obair i 1987. Tá a lán cluiche acu, mar shampla "Lotto", "EuroMillions", "Lotto Plus", srl...
Bailíonn siad airgid do t-údar mhaithe ar fud na hÉireann. Bailigh siad €245.5milliún i 2007 do t-údar mhaithe.
Carrefour. Is sraith ollmhargaí ollmhór dhomhanda é Carrefour SA. Osclaíodh an chéad siopa in Annecy na Fraince. Ciallaíonn "Carrefour" "crosbhóthar" i bhFraincis. Díolann siad earraí grósaera. Tá siopaí acu ar fud an domhain.
Cruthaíochtachas. Fealsúnacht é an cruthaíochtachas a ghlacann leis gurbh é Dia — de ghnáth, Dia na Críostaíochta, Ioslam, nó an Ghiúdachais — a chruthaigh an ollchruinne mar atá sí. Mar is minicí a thuigtear an téarma inniu, is ionann é agus frithéabhlóideachas — is é sin, is é an rud is mó a shamhlaítear leis an gcruthaíochtachas ná na bunúsaithe Críostaí a dhiúltaíonn don Darwineachas agus do thuiscint Charles Darwin d'fhorbairt na speiceas.
Ambrós Ó Donnabháin. Iar-pheileadóir Ghaelach Éireannach é Ambrós Ó Donnabháin (Béarla: "Ambrose O'Donovan"), nó "Rosie" mar a leasainmníodh é. As Gníomh go Leith dó, d'imir sé i lár na páirce leis a chlub áitiúil Gníomh go Leith agus leis an bhfoireann idirchontae Ciarraí. Bhí sé ina chaptaen ar fhoireann cháiliúil Chiarraí a bhuaigh Craobh Peil Sinsearach na hÉireann sa bhliain 1984, an bhliain ina raibh an comóradh céad bliain ag an gCumann Lúthchleas Gael.
Mícheál Mac Síthigh. Peileadóir a bhí i Mícheál "Mikey" Mac Síthigh (Béarla: Mikey Sheehy), a rugadh ar an 28 Iúil, 1954 i dTrá Lí, Contae Chiarraí. D'imir sé le foireann Chiarraí sna seachtóidí, sna hochtoidí agus sna nóchaidí. Tá sé ar na cúigear Chiarraíoch a bhuaigh Craobh Peile na hÉireann ocht n-uaire, sna blianta 1975, 1978-1981 agus 1984-1986. Bronnadh seacht ngradam Sárimreoirí na Bliana air, agus sé chorn sa tSraith Peile Náisiúnta.
Roghnaíodh Sheehy mar lántosaí ar dheas i bhFoireann na Mílaoise sa bhliain 1984.
Corfú. Is oileán Gréagach é Corfú (Gréigis: Κέρκυρα, Kérkyra, AIF: [ˈkʲe̞ɾkʲiɾa]; SeanGhréigis: Κέρκυρα nó Κόρκυρα; Laidin: Corcyra; Iodáilis: Corfù) sa mhuir Iónach. Tá sé suite amuigh ó chósta "Sarande" na hAlbáine, agus caolas idir 3 go 23 km (2 15 mi) eatarthu. 
Tá an t-oileán ina pháirt den limistéar riaracháin nó periphéria (Περιφέρεια)de Chorfú, agus tá 12 den 16 bhardasachtaí nó comúin aige agus níos mó ná 96% den daonáireamh (daonáireamh 2001). Is iad na ceithre bhardasacht eisiata ná Ereikoussa, Mathraki, Othonoi, agus Paxoi, agus is oileáin faoi leith iad uilig. Tá 102,071 duine ina gcónaí ar an oileán.
Monte Carlo. Is é an limistéar riaracháin is saibhre i Monacó é Monte Carlo (Ocsatáinis: "Montcarles", Monégasque: "Monte-Carlu") agus creidtear go hearráideach uaireanta go bhfuil sé ina phríomhchathair, cé nach bhfuil a leithéid ann. Tá clú ar Monte Carlo mar gheall ar a theach cearrbhachais (la Place du Casino), a charasma agus na daoine mór le rá a bhíonn le feiceáil go minic ag siúl a chuid sráideanna.
Tá daonra buan timpeall ar 3000 daoine ann. Áirítear na comharsanachtaí Saint Michel, Saint Roman/Tenao, agus an trá-bhaile Larvotto freisin mar chuid den limistéar. Tá an baile Francach Beausoleil (ainm roimhe seo ná "Haut-Monte-Carlo") in aice le Monte Carlo.
Bunaithe sa bhliain 1866, tá bunús Iodálach leis an ainm 'Monte Carlo'; an bhrí atá leis ná 'Sliabh Shéarlais', i gcuimhne ar an bprionsa Charles III Mhonacó. Tá an sliabh seo ina scairp ag bun na nAlp cois na farraige, áit a bhfuil an baile suite.
Tá an chuid is mó den 'Circuit de Monaco' reáchtáilte i Monte Carlo, ina mbíonn rásaíocht Fhoirmle a hAon ar siúl, agus is ósteagraíocht é freisin do chluichí dornálaíochta chraobh an domhain, an 'European Poker Tour Grand Final' agus an 'World Backgammon Championship', agus araile. D'ainneoin a ainm, tionóltar an Monte Carlo Masters (craobhchluiche idirnáisiúnta leadóige) trasna na teorann sa Fhrainc.
Is ceann de phríomhionaid saoire na hEorpa é Monte Carlo, cé go bhfuil an chuid is mó de na háiteanna is mó tóir orthu i gceantracha eile i Monacó, lena n-áirítear Ardeaglais Mhonacó, Iarsmalann Napoleon, an Iarsmalann Aigéaneolaíochta (lena hiasclann) agus Pálás an Phrionsa, iad seo uilig lonnaithe i Monacó-Ville.
Emirates Stadium. Is staid na foirne sacair Arsenal F.C. é Emirates Stadium, atá suite i Londain, Sasana. Is é 60,355 toilleadh an staid.
Irish Examiner. Nuachtán mórbhileoige Éireannach is ea an Irish Examiner (roimhe: "Cork Examiner", "The Examiner"), a chlóbhualadh don chéad uair ar an 30 Lúnasa 1841. Is é Tim Vaughan an eagarthóir reatha.
Ewood Park. Is staid na foirne sacair Blackburn Rovers F.C. é Ewood Park, ata suite i mBlackburn, Sasana. Is é 31,367 toilleadh an staid.
Acrapoil. Sa tSean-Ghréig, ba iad láithreacha a thógadh ar mhullaigh iad na hAcrapoilí, nó Acrapoil (as , traslitriú: "akrópolis", a chiallaíonn 'cathair ard'), mar shampla Acrapoil na hAithne, an ceann is cáiliúla. Foirgnimh ba iad iad i gcroíthe na gcathracha, ar chnoic arda. Bhí sé coitianta ag daoine, san am a chuaigh thart, tógáil in áiteanna arda ionas go mbeadh staid chosanta acu. De réir a chéile, is minic gur fhás na láithreáin chosanta seo as cuimse gur rinneadh cathracha astu, cosúil le Cathair na hAithne. 
D'fheidhmigh na hAcrapoilí mar ionaid adhartha chomh maith le mar dhaingin.
Stamford Bridge. Is staid na foirne sacair Chelsea F.C. é Stamford Bridge, atá suite sa London Borough of Hammersmith and Fulham, Sasana. Is é 42,055 toilleadh an staid.
Villa Park. Is staid na foirne sacair Aston Villa í Villa Park, atá suite i Birmingham, Sasana. Is é 42,640 toilleadh an staid.
François Fillon. Is polaiteoir Francach a bhí ina Phríomh-Aire na Fraince ón mbliain 2007 go dtí 2012 atá i François Fillon. Ba bhall é den pháirtí RPR agus anois is ball é den UMP. Roimh an bpríomh-aireacht bhí sé ina ionadaí, aire, seanadóir agus ball de Conseil général (comhairle ghinearálta) de la Sarthe.
Toghadh Fillon don Assemblée nationale (parlaimint na Fraince) don chéad uair sa bhliain 1981. Ba Aire é idir 1993 agus 1997 i rialtais Edouard Balladur agus Alain Juppé.
Ceapadh mar Aire Saothair é sa bhliain 2002 i rialtas Jean-Pierre Raffarin. Ceapadh mar Aire Oideachais agus Taighde é sa bhliain 2004. Ní raibh sé páirteach i rialtas nua Dominique de Villepin sa bhliain 2005 ach toghadh é mar Sheanadóir don "départment" Sarthe. Ba chomhairleoir é do Nicolas Sarkozy agus é i mbun feachtais don toghchán uachtaránacha, agus cheap Sarkozy é mar Phríomh-Aire é ar an lá tar éis an toghcháin.
Marie Tussaud. Ba dhealbhóir céarach agus bunaitheoir céirlainne cáiliúla i Londain í Madame Maire Tussaud (1761 – 1850). Tá brainsí de chuid chéirlann Madame Tussaud le fáil ar fud an domhain anois.
Óige.
Rugadh í leis an ainm Marie Grosholtz i Strasbourg. Ba shaighdiúir é a hathair a fuair bás i gCogadh na Seacht mBliana, dhá mhí sular saolaíodh Marie féin. Fuair a máthair post mar fhreastalaí baile don dochtúir Párasach, Philippe Curtius. Ba dhochtúir é Curtius a bhí oilte i snoíodóireacht chéarach, rud a d’úsáid sé chun anatamaíocht a thaispeáint agus mhúin sé an cheird seo do Mharie óg. 
Gairm mar Dhealbhóir Céarach.
Bhain Marie cáil amach ar dtús mar gheall ar dhealbha céarach a chruthaigh sí de Voltaire agus an státaire cuartaíochta Meiriceánach, Benjamin Franklin. Díríodh aird an teaghlaigh ríoga orthu mar gheall orthu seo agus fostaíodh í mar theasgascóir ealaíne do dheirfiúr an rí, Louis XVI. 
Í Sáite i Réabhlóid na Fraince.
Cuireadh deireadh le hobair Mharie leis an teaghlach ríoga nuair phléasc Réabhlóid na Fraince amach. Caitheadh í i bpríosún mar gheall ar an gceangal ríoga seo agus roinn sí cillín Josephine Beauharnais, a bheadh ina Banimpire ar an bhFrainc ina dhiaidh sin nuair a phósfadh sí Napoleon. Cuireadh iachall ar Mharie maisc mhairbh a dhéanamh dóibh siúd a cuireadh chun báis, chun a dhílseacht don bhunaíocht nua a cruthú. B’obair uafásach é seo, ina mbíodh ar Mharie cuardach a dhéanamh trí charn na gcorpán le teacht ar cheann bainte na ndaoine a bhí ag teastáil. Ina measc seo bhí Louis XVI agus a bhean chéile Marie Antoinette. Bhí an dá mhasc mairbh seo ar na codanna is mó dá taispeántas céarach ina dhiaidh sin. 
Imeacht thar Sáile.
Fuair Marie taispeántas an Dr. Curtius mar oidhreacht tar éis dó siúd bás a fháil. Phós sí Francois Tussaud sa bhliain 1795, nuair a ghlac sí le sloinne nua a mbeadh an oiread sin cáile air ina dhiaidh sin mar gheall ar a cuid oibe. Ní raibh ag éirí go maith leis an ngnó agus bheartaigh sí ar dhul thar lear leis an taispeántas go dtí an Bhreatain. D’fhág sí an Fhrainc agus a fear céile i 1802, chuige sin. Ní fheicfeadh sí ceachtar acu riamh arís. 
D’éirigh thar barr le taispeántas Tussaud sa Bhreatain, áit a raibh suim mhór ag an bpobal i ndaoine cáiliúla, anuas ar an bhfonn a bhí ar lucht polaitiúil ansin caitheamh anuas agus damnú a dhéanamh ar mhuintir na Réabhlóide sa Fhrainc, agus na cogaí ar siúl in aghaidh Napoleon ag an am.
Bás.
Bhí an rath ar Marie Tussaud sa Bhreatain agus d’fhan sí ansin go dtí go bhfuair sí bás sa bhliain 1850. Cuireadh an taispeántas ar aghaidh dá sliocht agus bhunaithe a garpháistí an chéirlann san áit a bhfuil sí anois ar Shráid Marylebone i Londain.
Séamus Ó Braonáin. Ba pholaiteoir sinsearach leis an bpáirtí Fianna Fáil é Séamus Ó Braonáin (Béarla: "Séamus Brennan", 16 Feabhra 1948 – 9 Iúil 2008). As cathair na Gaillimhe dó, chaith sé tréimshí fada i nDáil Éireann mar 
D'éirigh sé as oifig ar an 6 Bealtaine 2008, "de bharr tinnis". Fuair an Braonánach  bás le hailse phróstataigh ar an 9 Iúil 2008.
Liam Ó Fionnalaigh. Is iar-iománaí Éireannach é Liam Ó Fionnalaigh (Béarla: "Liam Fennelly"), a tháinig ar an saol ar an 1 Eanáir 1958 i mBaile an Phoill, Contae Chill Chainnigh. Bhí gairmréim rathúil aige ina thosaí le foireann idirchontae Chill Chainnigh sna 1980idí agus na 1990idí, ina bhuaigh sé trí bhonn i gCraobh Iomána Sinsearach na hÉireann. Bhí sé ina chaptaen ar fhoireann na gCat sna laethanta seo chomh maith.
B'iománaithe iad a sheisear deartháir - Gearóid, Mícheál, Caoimhín, Breandán, Seán agus Diarmaid.
Luathshaol.
Rugadh Liam Ó Fionnalaigh i mBaile an Phoill, Contae Chill Chainnigh thiar sa bhliain 1958. Nuair a bhí sé trí bliana d'aois, bhog a theaghlach go Baile Héil, áit ina raibh feirm ceannaithe ag a athair. Léirigh Liam agus a dheartháireacha go léir spéis mhór san iomáint ó aois óg. Ag an scoil náisiúnta i mBaile Héil a d'imir siad an cluiche don chéad uair, agus lean an seachtar acu ar aghaidh chun imirt leis an gclub agus an gcontae áitiúil.
Club.
In óige fós, chuaigh Ó Fionnalaigh isteach mar bhall den chlub CLG Na Seamróga Baile Héil. Club nua a bhí ann ag an am sin, agus bhí a athair i measc na mbunaitheoirí. Bhain Ó Fionnalaigh rath amach leis na Seamróga gan mhoill, ag tosú sa bhliain 1978 nuair a bhí áit lárnach aige san fhoireann sinsearach a bhuaigh a gcéad craobh contae do na Seamróga. Lean siad ar aghaidh le bua sa Chraobh Laighean, ach bhí mí-ádh orthu sa chluiche ceannais i gcoinne na Carraige Duibhe.
Chuir Ó Fionnalaigh dhá bhonn contae eile leis a bhailiúchán sna blianta 1979 agus 1980. Sa bhliain ina dhiaidh sin, 1981, bhuaigh sé a dara bhonn Laighean, agus a chéad bhonn uile-Éireann chomh maith. Bhí gach rud buaite aige ag leibhéal an chlub, ach ní raibh an rath thart. Bhuaigh na Seamróga craobh an chontae arís sna blianta 1982 agus 1983, ag cur boinn Laighean agus uile-Éireann leis sa bhliain 1983. Tar éis tamaill, bhí ocht mbonn aige i comórtas an chontae, le buanna eile sna blianta 1985, 1988 agus 1989. Sa bhliain 1989, bhailigh sé a cheathrú bhonn Laighean agus a thríú bhonn uile-Éireann. I gcluiche ceannais na hÉireann na bliana seo, d'imir na seachtar deartháir Uí Fhionnalaigh ar an bhfoireann chéanna, curiarracht nach brisfear arís, b'fhéidir.
Anraí Ó Riain. Bhí Anraí Ó Riain (Béarla: "Harry Ryan") ina iománaí, a d'imir ina thosaí leis a fhoireann áitiúil an Clárach i gContae Chill Chainnigh agus an fhoireann idirchontae Chill Chainnigh. D'imir sé in dhá chluiche ceannais na hÉireann sna blianta 1983 agus 1987, agus bhuaigh sé bonn óir amháin. Chomh maith le sin, bhuaigh sé dhá bhonn sa tSraith Iomána.
Crois an Tornóra (staid). Is staid fhoireann sacair Cork City í Crois an Tornóra ("Turners Cross" as Béarla), atá suite i gCrois an Tornóra i gCorcaigh, Poblacht na hÉireann. Is é 7,500 líon suíochán na staide.
Ba í an chéad staid "lán-suite" agus lán-chlúdaithe in Éirinn i ndiaidh a athchóirithe sa bhliain 2009, an t-aon cheann amháin den chineál sin ar feadh tamaill ghairid sular críochnaíodh Staid Aviva i mBaile Átha Cliath sa bhliain 2010.